CELEX: 62022CN0151
Language: fi
Date: 2022-03-02 00:00:00
Title: Asia C-151/22: Ennakkoratkaisupyyntö, jonka Raad van State (Alankomaat) on esittänyt 2.3.2022 – S, A ja Staatssecretaris van Veiligheid en Justitie; muuna osapuolena United Nations High Commissioner for Refugees

30.5.2022   
            
            
               FI
            
            
               Euroopan unionin virallinen lehti
            
            
               C 213/28
            
         
      Ennakkoratkaisupyyntö, jonka Raad van State (Alankomaat) on esittänyt 2.3.2022 – S, A ja Staatssecretaris van Veiligheid en Justitie; muuna osapuolena United Nations High Commissioner for Refugees
      (Asia C-151/22)
      (2022/C 213/38)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Raad van State
      
         Pääasian asianosaiset
      
      
         Valittajat: S, A ja Staatssecretaris van Veiligheid en Justitie
      
         Muu osapuoli: United Nations High Commissioner for Refugees
      
         Ennakkoratkaisukysymykset
      
      
                  1)
               
               
                  Onko määrittelydirektiivin (1) 10 artiklan 1 kohdan e alakohtaa tulkittava siten, että poliittisen mielipiteen perusteella tapahtuvaan vainoon voivat vedota myös hakijat, jotka kertovat vain, että heillä on poliittinen uskomus ja/tai että he ilmaisevat sitä ilman, että he ovat olleet alkuperämaassa oleskelun aikana ja vastaanottomaassa oleskelusta lähtien vainoa harjoittavan toimijan kielteisen mielenkiinnon kohteena?
               
            
                  2)
               
               
                  Jos ensimmäiseen ennakkoratkaisukysymykseen on vastattava myöntävästi eli poliittista uskomusta on pidettävä poliittisena mielipiteenä, mikä sija kyseisen poliittisen mielipiteen, ajatuksen tai uskomuksen vahvuudelle ja siitä johtuvien toimien merkitykselle ulkomaalaisen kannalta on annettava turvapaikkahakemuksen tutkimisessa ja arvioinnissa, toisin sanoen hakijan väitetyn vainotuksi joutumisen pelon realistisuuden tutkimisessa?
               
            
                  3)
               
               
                  Jos ensimmäiseen ennakkoratkaisukysymykseen on vastattava kieltävästi, onko kriteerinä silloin, että kyseisen poliittisen mielipiteen oltava syvään iskostunut, ja jos näin ei ole, mikä on silloin sovellettava kriteeri ja miten sitä on sovellettava?
               
            
                  4)
               
               
                  Jos kriteerinä on, että poliittisen mielipiteen on oltava syvään iskostunut, voidaanko hakijan, joka ei osoita uskottavasti, että hänellä on syvään iskostunut poliittinen mielipide, olettaa luopuvan poliittisen mielipiteensä ilmaisemisesta alkuperämaahan paluun jälkeen välttääkseen herättämästä vainoa harjoittavan toimijan kielteistä huomiota?
               
            
         (1)  Vaatimuksista kolmansien maiden kansalaisten ja kansalaisuudettomien henkilöiden määrittelemiseksi kansainvälistä suojelua saaviksi henkilöiksi, pakolaisten ja henkilöiden, jotka voivat saada toissijaista suojelua, yhdenmukaiselle asemalle sekä myönnetyn suojelun sisällölle 13.12.2011 annettu Euroopan parlamentin ja neuvoston direktiivi 2011/95/EU (EUVL L 337, 20.12.2011, s. 9).